gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8558, del 29-05-2019 (2019/5278)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5278


Organisme emissor
:   Caixa Rural Les Coves de Vinromà, S, SCOOP V. Crèd.

Tipus de document
:   Anunci

Informació pública de la convocatòria d'Assemblea General ordinària. [2019/5278]  
En compliment de l'acord adoptat pel Consell Rector d'aquesta societat cooperativa, i de conformitat amb el que legalment i estatutàriament s'ha establit, es convoca a tots els socis de Caixa Rural Les Coves de Vinromà, S. Coop. De Crèdit V., per a celebrar Assemblea General ordinària, el pròxim dia 14 de juny de 2019, en el domicili social d'aquesta, situat a les Coves de Vinromà, carrer de Sant Antoni, número 27, a les 21.30 hores en primera convocatòria i a les 22.00 hores en segona, a fi de tractar els diversos punts del següent  
  
Ordre del dia  
1. Examen i aprovació, si escau, de la gestió social i dels comptes anuals corresponents a l'exercici econòmic de 2018.  
2. Acord sobre la distribució de resultats.  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici 2018 i pla d'inversions i despeses d'aquest fons per a l'exercici en curs. Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2020 fins a la celebració de la pròxima Assemblea General ordinària.  
4. Nomenament o reelecció d'auditors externs de comptes.  
5. Informe sobre la política de remuneracions del Consell Rector i aprovació, si escau, d'aquesta.  
6. Delegar i habilitar el Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar aquests acords; i facultar-lo per a la interpretació, aplicació i desenvolupament dels que ho necessiten.  
7. Suggeriments i preguntes al Consell Rector en relació amb els assumptes expressats en la convocatòria.  
8. Decisió sobre aprovació de l'acta. Designació de socis a aquest efecte.  
  
Les Coves de Vinromà, 20 de maig de 2019.- El president: Tomás Orient Mateu.  
  
Nota. D'acord amb la legalitat vigent, els comptes anuals, l'informe de gestió, l'informe d'auditoria i altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents a l'anunci de la present convocatòria i fins al dia de celebració de l'Assemblea. Els socis tenen dret, així mateix, a rebre gratuïtament, prèvia sol·licitud per escrit, còpia dels indicats documents, així com la memòria escrita de les activitats de la Caixa Rural.
Diari Oficial de la Generalitat Valenciana


Sumari del DOGV 8651, del 08-10-2019 (2019/9488)

ACORD de 4 d'octubre de 2019, del Consell, d'autorització de l'expedient de rescabalament CNEN19/TE00D/29 per obligacions contretes en 2018 i 2019.
---------------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9488


Data del document
:   04-10-2019

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 4 d'octubre de 2019, del Consell, d'autorització de l'expedient de rescabalament CNEN19/TE00D/29 per obligacions contretes en 2018 i 2019. [2019/9488]  
 D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, Cultura i Esport, el Consell, prèvia deliberació, en la reunió de 4 d'octubre de 2019,  
  
  
ACORDA  
  
Primer  
Autoritzar l'aprovació pel titular de la Conselleria d'Educació, Cultura i Esport de l'expedient de rescabalament CNEN19/TE00D/29, per un import de 17.267,04 € (IVA inclòs).  
  
Segon  
Autoritzar la imputació al pressupost de 2019 de les obligacions econòmiques contretes en 2018, per un import 12.950,28 ?.  
  
València, 4 d'octubre de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8611, del 12-08-2019 (2019/7886)

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual s'emplaça a les persones interessades en el procediment ordinari número 4/000049/2979-TR a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7886


Organisme emissor
:   Conselleria d'Educació, Cultura i Esport

Tipus de document
:   Resolució

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual s'emplaça a les persones interessades en el procediment ordinari número 4/000049/4411-GE a comparéixer en la via jurisdiccional. [2019/7886]  
El Tribunal Superior de Justícia de la Comunitat Valenciana, Sala Contenciosa Administrativa, secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
  
Demandant: Miguel Navarro Weiss i Maria del Carmen Mauricio Heredia  
Interessats: indeterminats  
  
Descripció: recurs contenciós administratiu, procediment ordinari número 000049/7658-VP, contra desestimació per silenci administratiu del recurs d'alçada interposat el 30.05.2018 contra la Resolució de 30.04.2018 del director general de Política Educativa de la Conselleria d'Educació, Investigació, Cultura i Esport de la Generalitat Valenciana que autoritza el Projecte lingüístic de centre (PLC) del Centre Privat Sagrada Familia d'Elda.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant la Sala Contenciosa Administrativa en el termini de nou dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
València, 30 de juliol de 2019. El conseller d'Educació, Cultura i Esport: Vicent Marzà i Ibáñez.
Diari Oficial de la Generalitat Valenciana


Sumari del DOGV 8604, del 01-08-2019 (2019/6189)

Notificació de la sentència dictada en el procediment de mesures provisionals coetànies número 179/2018.
--------------------------------------------------------------------------------------------------------

### Dades del document

Número de DOGV
:   8604

Data del DOGV
:   01-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6189


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de mesures provisionals coetànies número 179/2018. [2019/6189]  
De: María Victoria Robayo Uribe.  
Procuradora: Lorena Renau Manselgas.  
Contra: Juan Carlos Herrera Rivera.  
  
En aquest procediment de família, peça de mesures provisionals coetànies (art. 773 LEC) número 179/2018 - 0001, seguit a instàncies de María Victoria Robayo Uribe contra Juan Carlos Herrera Rivera, s'ha dictat la interlocutòria número 37/2019, que es troba a la disposició de l'interessat en la Secretaria del Jutjat.  
I atés que el demandat, Juan Carlos Herrera Rivera, es troba en parador ignorat, expedisc aquest edicte a fi que li valga de notificació de forma deguda, i li faig saber que contra aquesta interlocutòria es pot interposar un recurs d'apel·lació davant de l'Audiència Provincial de Castelló en el termini de vint dies a partir de la notificació, davant d'aquest mateix jutjat.  
  
Castelló de la Plana, 12 de juny de 2019.- La lletrada de l'Administració de justícia: Olga Torres Peris.
Diari Oficial de la Generalitat Valenciana


Sumari del DOGV 8545, del 10-05-2019 (2019/3727)

Notificació de la sentència dictada en el procediment ordinari número 722/2014.
-------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3727


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 722/2014. [2019/3727]  
En aquest procediment seguit a instàncies d'Antonio Bustos Alarcón contra José García Molla, Adela Lozano Beltrán i Carmen Lozano Beltrán s'ha dictat una sentència que té la dispositiva, literalment, com segueix:  
  
«Dispositiva  
Estime íntegrament la demanda interposada pel procurador dels tribunals senyor Giner Polo, en nom i representació d'Antonio Bustos Alarcón, contra Carmen Lozano Beltrán, Adela Lozano Beltrán i José García Molla i decidisc:  
Declarar el ple domini d'Antonio Bustos Alarcón, per prescripció adquisitiva, sobre la finca registral número 8710 inscrita en el Registre la Propietat número 5 d'Alacant, al tom 567, llibre 94, foli 109, inscripció segona.  
Condemnar els codemandats a ajustar-se a la declaració de domini a favor d'Antonio Bustos Alarcón.  
Ordenar la inscripció del domini sobre la finca registral número 8710 inscrita en el Registre la Propietat número 5, d'Alacant, al tom 567, llibre 94, foli 109, inscripció segona a favor d'Antonio Bustos Alarcón, en el registre de la propietat corresponent, així com la cancel·lació de la inscripció contradictòria amb aquest domini, i lliureu el manament judicial al Registre de la Propietat número 5 d'Alacant.  
  
Condemnar els codemandats a pagar les costes processals.  
Notifiqueu aquesta resolució a les parts, indicant-los que s'hi pot interposar un recurs d'apel·lació, del qual coneixerà l'Audiència Provincial d'Alacant, mitjançant un escrit presentat en aquest jutjat en el termini de 20 dies hàbils comptats des de l'endemà de la notificació, i amb la constitució prèvia del depòsit de 50 euros en el compte de depòsits i consignacions obert a nom del jutjat, i sense aquests requisits no s'admetrà el recurs (art. 457 de la LEC i la disposició addicional quinzena de la Llei 1/2009, de 3 de novembre de modificació de la Llei 6/1985, del poder judicial).  
Així, aquesta és la sentència que pronuncie, mane i firme.»  
  
Publicació. L'anterior sentència ha sigut pronunciada per la jutgessa que la subscriu el dia de la data; com a lletrada de l'Administració de justícia, en done fe.  
I atés que els demandats, José García Molla, Adela Lozano Beltrán i Carmen Lozano Beltrán, estan en parador ignorat, expedisc aquest edicte a fi que els valga de notificació de forma deguda.  
  
Sant Vicent del Raspeig, 22 de maig de 2018.- La lletrada de l'Administració de justícia: Blanca C. Martínez Serrano.
Diari Oficial de la Generalitat Valenciana


Sumari del DOGV 8529, del 15-04-2019 (2019/2834)

Notificació de la sentència dictada en el judici verbal número 79/2017.
-----------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2834


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 79/2017.  
 [2019/2834]  
De: Gerval 2013, SL.  
Procuradora: Olga Sánchez Reyes.  
Contra: David Martínez Guerrero.  
En el present procediment seguit a instàncies de Gerval 2013, SL contra David Martínez Guerrero, s'ha dictat sentència en data 29 de maig de 2018, la còpia íntegra de la qual queda a la disposició de la part en aquesta oficina judicial, i se li fa saber que contra aquesta pot interposar recurs d'apel·lació en el termini de 20 dies, a comptar des de la publicació del present edicte.  
I atés que la part demandada es troba en situació processal de rebel·lia, s'expedeix el present edicte, en compliment del que es disposa en la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i a la protecció de dades, a fi que li servisca de notificació de forma deguda.  
  
Orihuela, 8 de març de 2019.- La lletrada de l'Administració de justícia: M.ª Jesús Pérez Gálvez.
Diari Oficial de la Generalitat Valenciana


Sumari del DOGV 8552, del 21-05-2019 (2019/4105)

Informació pública de la modificació puntual número 7 del PGOU i del respectiu document ambiental estratègic.
-------------------------------------------------------------------------------------------------------------

### Dades del document

Número de DOGV
:   8552

Data del DOGV
:   21-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4105


Data del document
:   26-03-2019

Organisme emissor
:   Ajuntament de Rojales

Tipus de document
:   Anunci

Descriptors 

:   * Rojales
    * administració local
    * pla d'urbanisme

Informació pública de la modificació puntual número 7 del PGOU i del respectiu document ambiental estratègic. [2019/4105]  
Mitjançant Resolució de l'Alcaldia 2019-0611, de 26 de març de 2019, es va emetre informe ambiental i territorial estratègic favorable en el procediment simplificat d'avaluació ambiental i territorial de la modificació puntual número 7 del PGOU de Rojales, i es va resoldre la seua publicació en el Diari Oficial de la Comunitat Valenciana i continuar amb la tramitació.  
Així doncs, de conformitat amb el que s'estableix en l'article 57.1 de la Llei 5/2014, de 25 de juliol, d'ordenació del territori i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des del següent al de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de Rojales i exposada en la pàgina web municipal www.rojales.es, en compliment de l'article 53.2 de la LOTUP.  
  
Rojales, 26 de març de 2019.- L'alcalde president: Antonio Pérez García.
Diari Oficial de la Generalitat Valenciana


Sumari del DOGV 8588, del 10-07-2019 (2019/6992)

Informació pública de la modificació de les tarifes de conservació de comptadors a Almussafes, polígon industrial Juan Carlos I.
--------------------------------------------------------------------------------------------------------------------------------

### Dades del document

Número de DOGV
:   8588

Data del DOGV
:   10-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6992


Organisme emissor
:   Global Omnium Inversiones, SL

Tipus de document
:   Anunci

Informació pública de la modificació de les tarifes de conservació de comptadors a Almussafes, polígon industrial Juan Carlos I.  
 [2019/6992]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació a l'Ajuntament d'Almussafes, de data 8 de maig de 2019, és procedent actualitzar la tarifa de conservació de comptadors en l'esmentada població.  
  
 Conservació Lloguer  
Calibre ?/mes ?/mes  
fins a 13 mm 0,52 1,15  
15 mm 0,78 1,727   
20 mm 1,31 2,959   
25 mm 1,84 3,895   
30 mm 2,61 5,072   
40 mm 5,24 8,531   
50 mm 7,84 16,062   
65 mm 15,71 26,399   
80 mm 23,55 36,706   
100 mm 31,4 47,844   
125 mm 47,11 67,665   
150 mm 68,05 92,714   
200 mm 125,61 158,493   
  
  
  
Sobre les presents tarifes sŽaplicarà l'IVA, d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 8 de juliol de 2019.- L'apoderat: Dionisio García Comín.
Diari Oficial de la Generalitat Valenciana


Sumari del DOGV 8546, del 13-05-2019 (2019/3675)

Notificació de la sentència dictada en el procediment ordinari número 360/2017.
-------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3675


Organisme emissor
:   Jutjat de Primera Instància Número 4 de Vila-real

Tipus de document
:   Edicte

Notificació de la sentència dictada en el procediment ordinari número 360/2017. [2019/3675]  
En aquest procediment de judici ordinari número 360/2017 seguit en aquest Jutjat de Primera Instància i Instrucció número 4 de Vila-real a instàncies de Santander Consumer EFC, SA, contra Eugen Vasile, la magistrada jutgessa M.ª Isabel Llambes Sánchez ha dictat la Sentència número 69/2018, de data 9 de maig de 2018, contra la qual es pot interposar un recurs d'apel·lació en el termini dels 20 dies següents a la notificació d'aquesta davant el mateix jutjat que la va dictar.  
  
I atés que aquest demandat, Eugen Vasile, està en parador ignorat, expedisc aquest edicte a fi que li valga de notificació de forma deguda.  
  
  
Vila-real, 15 d'octubre de 2018.- El lletrat de l'Administració de justícia: Ángel Luis Tomaselli Rojas.
Diari Oficial de la Generalitat Valenciana


Sumari del DOGV 8673, del 08-11-2019 (2019/9812)

Informació pública del procediment d'aprovació del compte de liquidació definitiva del projecte de reparcel·lació forçosa de la unitat d'execució Guillem d'Anglesola.
----------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9812


Data del document
:   15-10-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del procediment d'aprovació del compte de liquidació definitiva del projecte de reparcel·lació forçosa de la unitat d'execució Guillem d'Anglesola.  
 [2019/9812]  
Per la Resolució GL-1445, de data 3 d'octubre de 2019, dictada per la tinenta d'alcalde de Manteniment i Obres d'Infraestructura, Planificació i Gestió Urbana i Relacions Institucionals, en virtut de la delegació conferida per la Resolució 142, de 17 de juliol de 2019, s'ha disposat el següent:  
  
«Primer. Sotmetre a informació pública, de conformitat amb el que disposen els articles 90 i 161 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, en relació amb l'article 92.2.a d'aquesta, per un termini d'un mes, el procediment d'aprovació del compte de liquidació definitiva del projecte de reparcel·lació forçosa de la unitat d'execució Guillem d'Anglesola, presentat per la mercantil Proara Promotores Aragoneses, SA, versió doc d., que contempla alguns reajustaments en les parcel·les de resultat i majors indemnitzacions per a tindre en compte en l'esmentada reparcel·lació.  
  
Segon. L'expedient administratiu es trobarà a disposició de les persones interessades per a examinar-lo i consultar-lo, en el Servei de Gestió Urbanística, ubicat a la segona planta del pati A de l'edifici de Tabaquera, ubicat al carrer d'Amadeu de Savoia, número 11, de València.  
  
També pot consultar-se el projecte en la pàgina web de l'Ajuntament de València   
www.valencia.es/Urbanisme-Vivenda/Urbanisme i Gestió/Reparcel·lacions.  
  
Durant aquest termini d'un mes podran presentar-se al·legacions per a incorporar-les a les actuacions.»  
  
València, 15 d'octubre de 2019.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8589, del 11-07-2019 (2019/5857)

Notificació de la sentència de modificació de mesures supòsit contenciós número 1509/2017.
------------------------------------------------------------------------------------------

### Dades del document

Número de DOGV
:   8589

Data del DOGV
:   11-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5857


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència de modificació de mesures supòsit contenciós número 1509/2017. [2019/5857]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, modificació de mesures supòsit contenciós 001509/2017, seguides a instàncies de Lorrine Mark contra Mustafa Mohamed Tenkero, en situació de rebel·lia, en què, en data 18 d'abril de 2019, s'ha dictat la sentència que té la part dispositiva com segueix:  
  
«Dispositiva  
Estime la demanda de modificació de mesures definitives instades per Lorrine Mark contra Mustafa-Mohamed Tenkero, declarat en rebel·lia, havent-hi sigut part el Ministeri Fiscal, i dispose la modificació de les mesures definitives que regeixen entre les parts, en virtut de sentència de 2 de desembre de 2016, dictada per aquest jutjat en les actuacions número 38/2016, en els següents apartats:  
Es manté l'atribució a la progenitora Lorrine Mark de l'exercici en exclusiva de la pàtria potestat respecte de la filla comuna [...], privant parcialment de l'exercici de la pàtria potestat al progenitor, que no podrà exercir les facultats derivades d'aquesta respecte de la seua filla.  
Se suspén el règim de visites entre el demandat i la filla menor d'edat.  
Tot això, sense que pertoque fer una imposició expressa de les costes processals d'aquest procediment a cap dels litigants.  
Contra aquesta resolució es pot interposar un recurs d'apel·lació que haurà de presentar-se per escrit davant del jutjat dins del termini de vint dies, adjuntant un resguard que acredite haver efectuat el depòsit de 50 €, en el compte de depòsits i consignacions d'aquest jutjat, oberta en el Banc de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme».  
  
I perquè valga de notificació de forma deguda al demandat, Mustafa Mohamed Tenkero, en situació de rebel·lia i parador ignorat, expedisc i firme aquest edicte.  
  
València, 18 d'abril de 2019.- La lletrada de l'Administració de justícia: Alicia Ordeig Rabadán.